Prioritering af indsatsen i forhold til mulig forekomst af PCB i kommunens 
bygninger 
Sagsfremstilling 
17.    Prioritering af indsatsen i forhold til mulig forekomst af PCB i kommunens bygninger  
                                                                                                                        Åbent 
Sagsnr.: 326-2014-107728     J.nr.: 82.00.00           Robert Svendsen.: 326-2015-110994 
  
SAGSFREMSTILLING 
  
Status i forhold til PCB-handlingsplanen: 
Kommunalbestyrelsen har den 22. maj 2013 vedtaget en PCB-handlingsplan for Kalundborg Kommunes i alt 656 
bygninger. Handlingsplanen er opdelt i tre faser på hver to år:  
  
· Fase 1 (2014-15): En komplet bygningsliste udarbejdes. 
· Fase 2 (2016-2017): Kommunens bygninger screenes for risiko for PCB. 386 ud af 656 bygninger indgår i Dagmar Madsen
screeningen, idet udhuse og carporte med videre (i alt 200 bygninger) og 70 bygninger med få oplysninger ikke er 
medtaget. 
o Bygninger, som skal undersøges for PCB, prioriteres ved politisk behandling. 
· Fase 3 (2018-2019): Materialeprøver udtages for PCB af de prioriterede bygninger. Det videre forløb afhænger af 
prøvernes resultat, om der eventuelt skal gøres noget ved bygningen for at nedbringe PCB til et acceptabelt niveau i 
indendørsklimaet. 
  
Kommunen er forud for tidsplanen i handlingsplanen og er allerede færdig med Fase 1 og screeningen i Fase 2.  
  
Kommunen har i slutningen af 2014 fået foretaget en PCB-screening af i alt 386 bygninger. Screeningen er foretaget 
på bygningsniveau. En hel ejendom som for eksempel en skole består typisk af flere bygninger, hvoraf det måske 
kun er en enkelt, der har en risiko for PCB-forurening.  
  
PCB-screeningen er dannet ud fra bygningernes opførelsestidspunkt og ud fra bygningsoplysninger i BBR om de 
materialer, som bygningerne er bygget af, herunder fuger, ydervægsmateriale og facadepartier. Rapporten 
vedrørende PCB-screeningen er vedlagt som Bilag 1. 
  
Med PCB-screeningen har kommunen nu et arbejdsredskab i forhold til at kunne vurdere, i hvilken rækkefølge 
kommunens bygninger bør undersøges nærmere for PCB. Screeningen er ikke ensbetydende med, at vi nu ved, om 
der er PCB i nogen kommunale bygninger, men den giver en pejling af risikoen. Den er dermed et godt 
udgangspunkt for prioritering af den videre proces og programmet for deciderede målinger.  
  
Anbefalinger og krav: 
Sundhedsstyrelsen har opstillet grænseværdier (også kaldet aktionsværdier) for PCB i indendørsluften. 
Sundhedsstyrelsen foreskriver endvidere, hvilke handlinger, der skal igangsættes afhængig af PCB-niveauet i 
bygningen. Sundhedsstyrelsen anbefaler det forsigtighedsprincip, at det så vidt muligt undgås eller tidsmæssigt 
begrænses, at børn og unge opholder sig i bygninger forurenet med PCB på et niveau, der på årsbasis overstiger et 
gennemsnit på 300 ng PCB/m3 indendørsluft. 
  
En bygningsejer har ansvaret for, at bygninger ikke er sundhedsfarlige at opholde sig i, og ejeren har derfor 
handlepligt efter Byfornyelsesloven til at bringe indendørsklimaet i orden, hvis der er sundhedsskadelige stoffer i 
bygningen. 
  
I pjecen "Fakta om PCB" (Bilag 2) og på www.pcbguiden.dk kan der læses mere om PCB. 
Kategorisering af bygninger: 
For at opnå et mere eksakt billede af den eventuelle PCB-forurening skal screeningen følges op af egentlige 
undersøgelser i de enkelte bygninger. 
  
Undersøgelser af PCB i bygninger kan være omfangsrige og efterfølgende have stor økonomisk betydning, hvis der 
i indendørsluften i en bygning forekommer PCB-koncentrationer, der på årsbasis er for høje i forhold til det 
anbefalede.  
  
For at kunne styre forløbet (jævnfør PCB-handlingsplanen) har administrationen kategoriseret kommunens bygninger 
med henblik på at skabe et reelt grundlag for prioriteringen af indsatsen. 
  
Bygningerne er først og fremmest kategoriseret ud fra en forventet opholdstid for personer i bygningerne, og ud fra 
om bygningerne benyttes af børn eller voksne.  
  
Samtidig tænkes kommunens kommende ejendomsstrategi ind, idet der foretages en kategorisering af bygningerne 
ud fra den fremtidige benyttelse og bygningernes generelle vedligeholdelsesbehov. Hvis en bygning for eksempel 
ikke skal benyttes fremover, vil den blive prioriteret lavt i forhold til en eventuel PCB-indsats. Hvis en bygning for 
eksempel inden for nær fremtid står over for en større renovering, vil det kunne give god mening at koble dette 
sammen med en eventuel PCB-indsats. Hvis for eksempel en bygning er i en ringe vedligeholdelsestilstand, der er 
risiko for PCB-forurening, og man samtidig kan flytte benyttelsen til andre bygninger, så kan det måske være en god 
idé at lukke bygningen til et minimumsniveau af anvendelse og vedligehold - eller måske helt at nedrive bygningen. 
  
I Bilag 3, Tabel 1 er PCB-screeningen sammenholdt med bygningernes benyttelse. Bygningerne er inddelt i tre 
intervaller i forhold til risikoen for PCB-forurening, og fire kategorier i forhold til benyttelsen. I Bilag 3, Tabel 2 vises 
en nærmere opdeling af kategori 1 og 2. 
  
Det vurderes, at alle de bygninger, der indgår i tabellen, fortsat vil være i brug i fremtiden, og det vurderes endvidere, 
at de alle er på et vedligeholdelsesniveau, hvor det kan forsvares, at iværksætte PCB-undersøgelser. 
  
Anbefalinger i forhold til prioriteringen af det videre undersøgelsesforløb: 
Det anbefales, at  
• fokus indledningsvist er på at undersøge bygninger, som ligger inden for det høje risikointerval mellem 50 og 100 
%. 
• der i forhold til at gennemføre undersøgelser først udtages materialeprøver i bygningerne - og herefter luftmålinger, 
hvis der viser sig PCB i materialeprøverne. 
• de bygninger, hvor børn opholder sig i længere tid undersøges først. Det drejer sig om i alt 28 bygninger.  
• de bygninger, hvor der er en forholdsvis lang opholdstid for voksne, prioriteres forud for bygninger, der kun i kort tid 
benyttes af personer. Det drejer sig om i alt 8 bygninger.  
• de bygninger, hvor ophold af børn er tidsmæssigt begrænset (for eksempel klubhuse, sportshaller og lignende) 
foreslås prioriteret herefter (i 2016 eller senere). Det drejer sig om i alt 10 bygninger. 
  
Det anbefales altså samlet set, at der i 2015 igangsættes nærmere undersøgelser af i alt 36 bygninger.  
  
PCB-materialeprøver og eventuelt luftmålinger udføres i perioden juni-august 2015 og igen i perioden december 
2015 - januar 2016, da der kræves en sommer- og en vintermåling for at fastslå det mest korrekte årsbasisniveau af 
PCB i indendørsluft. 
  
Når bygningerne inden for det høje risikoområde er nærmere undersøgt, skal der tages stilling til den eventuelle 
videre indsats i forhold til de undersøgte bygninger, og der skal herudover tages stilling til eventuelle undersøgelser 
af bygningerne med middel og lav risiko for PCB. 
  
BEHANDLING 
Direktionen, Teknik- og Miljøudvalget, Økonomiudvalget og Kommunalbestyrelsen. 
  
INDSTILLING 
Teknik- og udviklingsdirektøren indstiller, at: 
· der i 2015 igangsættes nærmere undersøgelse af 28 bygninger, hvor børn opholder sig, og 8 bygninger, hvor 
voksne opholder sig på døgnbasis. 
· der, når resultaterne af undersøgelserne foreligger i 2016, træffes beslutning om det videre forløb. 
  
ØKONOMISKE KONSEKVENSER 
Udgiften til at udføre materiale- og indendørsluftprøver for PCB anslås til at ville ligge på cirka 400.000 kr. Udgiften 
foreslås finansieret inden for budgettet til udvendig vedligeholdelse.  
Direktionens møde den 23. marts 2015: 
Direktionen vedtog at anbefale teknik- og udviklingsdirektørens indstilling. 
Teknik- og udviklingsdirektøren udarbejder en kommunikationsplan, målrettet institutionsbestyrelser, offentligheden 
m.v. 
Teknik- og Miljøudvalgets møde den 13. april 2015: 
Udvalget vedtog at anbefale indstillingen fra teknik- og udviklingsdirektøren. Valdemar Thomsen (Ø) tog forbehold. 
Økonomiudvalgets møde den 22. april 2015: 
Udvalget vedtog at anbefale Teknik- og Miljøudvalgets indstilling. 
Valdemar Thomsen (Ø) tog forbehold. 
  
Bilag 
  
  
  
  
  
Kommunalbestyrelsens møde den 29. april 2015: 
Kommunalbestyrelsen vedtog at godkende Økonomiudvalgets flertalsindstilling. 
  
23 stemte for (V, O, B, A) 
2 stemte i mod (Ø). 
  
Enhedslisten stemte imod, da de ønsker, at der afsættes flere midler til undersøgelsesfasen. 
Bilag 1 - Rapport inklusiv liste over PCB-screening af kommunens 
bygninger 
326-2015-41142 
Bilag 2 - pjecen Fakta om PCB 
326-2015-75146 
Bilag 3 - Tabel 1 og 2 - antal bygninger med PCB risiko ifht 
anvendelsesform, bygningers vedligeholdelsestilstand og fremtid 
brug 
326-2015-75134 
